Hei! Olen Leena Lehtinen -
ja olen tässä kertomassa, mitä olen oppinut Pyhästä Hengestä -
ja myös tunteista.
Tulin uskoon 16-vuotiaana.
Tiedän jälkeenpäin, että Pyhä Henkihän sen sai aikaan.
Sain kasvaa -
ihanassa seurakuntanuorten porukassa -
ja opin juttelemaankin näistä.
Olen siellä todistanutkin ensimmäisen kerran aika vapisten tosin.
Vapisen edelleen, mutta eri syistä.
Kuitenkin ensimmäinen lukemani kirja Pyhästä Hengestä -
Raamatun ohella oli Fredrik Wislöffin Kuka on Pyhä Henki.
Luin sen ja se oli silmiä avaava.
Opin uusia asioita Hänestä. Ja Raamattu tietysti opetti.
Sitten opiskellessani teologiaa opiskelijatyön aikana, -
jota tehtiin Turun Kansan Raamattuseurassa -
- olin siellä mm. perustamassa sitä -
sain auttaa elämäni ensimmäisen ihmisen uskoon.
Vaikken niin ajatellut Pyhää Henkeä, niin Hänhän sen teki.
Hän rohkaisi minua, nuorta arkaa tyttöä, niin että sain kerrottua.
Kun sitten mietin, miten tässä näin kävi -
ja myöhemmin mietin, oliko minulla Pyhä Henki jo silloin, -
niin kuulin tulevan aviomieheni Kalevi Lehtisen sanovan: -
"Et voisi auttaa ketään uskoon, jos sinulla ei olisi Pyhää Henkeä."
Sitten vuonna 1970 -
oli Walesissa opiskelijakonferenssi.
Se kesti kaksi viikkoa ja oli Campus Crusaden järjestämä.
Siellä kuulin tohtori Bill Brightin opetuksen Pyhän Hengen hallinnasta.
Se tarkoitti, että Jumalan lapsi voi pyytää -
Pyhää Henkeä hallitsemaan itseään.
Kävin aikamoisen kamppailun siinä, että uskallanko.
Jeesuksen minä kyllä tunnen, mutta uskallanko antaa -
Pyhän Hengen viedä minut siihen seikkailuun, -
johon liittyy kutsumus ja joka tavallaan veisi minut -
elämään Pyhässä Hengessä jatkuvasti Hänen läsnäolossaan.
Uskalsin siinä sitten pyytää: "Herra, tule Pyhä Henki. -
Vaikuta niilläkin elämän osa-alueilla, missä et ole vielä toiminut.
Tule hallitsemaan minua." Annoin oman hallintavaltani Hänelle.
Koin siinä oikeastaan vain syvää rauhaa.
Sen jälkeen ihmiset alkoivat ottaa Jeesuksen vastaan, -
kun kerroin heille evankeliumin. Kerroin, että Jumala rakastaa -
ja synti erottaa, ja Jeesus on ratkaisu.
Hänet voi ottaa vastaan. Hän alkaa järjestää asioitasi vähitellen -
ja vie sitten taivaaseen. Kun kerroin näitä yksinkertaisia asioita, -
ihmiset ottivat vastaan. Ennen sai selittää ja puurtaa vaikka mitä.
Vain se yksi tyttö konsertissa tuli uskoon, jolle ekana kerroin.
Se vei minut sellaiseen seikkailuun, että uskalsin.
Olin aikonut jopa lopettaa teologian opinnot. Ei minusta ole tähän.
Kun joudun menemään ihmisten eteenkin, niin enhän minä uskalla.
Muistin, että Pyhä Henki, Sinä olet tässä. Ole minun voimani.
"Kun Pyhä Henki tulee teihin, te saatte voiman."
Sain rohkeuden palata puolen vuoden tauon jälkeen opintoihin.
Sain iloa ja huomasin vetäväni opiskelijatyön kotikäyntityötä -
ja sain vastuutehtäviä.
Sain kasvaa siinä uskossa, ja Pyhä Henki auttoi minua.
Sain viisautta.
Sitten valmistuin ja lähdin seura- kuntatyöhön.
Elämässäni tapahtui kaikenlaisia asioita.
Menin naimisiin.
Ensimmäinen avioliittoni oli aika vaikea, -
mutta tajusin, että Jeesus ei mennyt minnekään.
Se oli yksi asia. Sitten vuonna 1981 -
eli siitä on kauan, vein yhden seurakuntaryhmän -
erääseen paikkaan. Siellä kuulin ensimmäisen kerran -
jotain musiikkia, jossa ei ollut sanoja eikä säveltä.
Se oli kuin sinfoniaa.
Kuulin sittemmin, että se oli kielillä laulamista, kielillä ylistämistä.
300 ihmistä aloittaa yhtä aikaa ja lopettaa yhtä aikaa, -
ja sen lopetuksen jälkeen oli hiljaisuus. Kestoa en osaa sanoa.
Siinä Pyhä Henki puhui ensi kertaa elämässäni minulle.
Vai oliko se Jeesus, sama persoona?
Minulle sanottiin: Leena, minä pa- rannan sinut. Minä eikä kukaan muu.
Pari viikkoa sen jälkeen sain omaksi yllätyksekseni -
kielillä puhumisen lahjan, -
joka sen jälkeen on seurannut minua läpi elämän.
Se oli Pyhän Hengen lahja.
Sitten taas se lahja avasi muita armolahjoja.
Huomasin, että rukouksiini vastataan ja muutenkin.
Sain lohdutusta itse. Löysin lohduttajan.
Itkin yöllä mieheni ollessa juomamatkoilla -
ja koetin pysyä rauhallisena lasten takia.
Kun rukoilin ja itkin kielillä, niin koin, että pääsen syliin.
Se loppukaan ei ollut enää koko yötä itkua, -
vaan lasten herätessä saatoin rauhassa mennä heidän luokseen -
ja rauhoittaa heitä. Joku sanoikin, -
että 5 minuuttia kielillä on kuin 5 terapiatuntia.
Näin sanoi yksi kristitty psykoterapeutti.
Opin, että Pyhä Henki on lohduttaja.
Se tuli minulle vielä suuremmaksi todellisuudeksi, -
kun tyttäreni kuoli 10-vuotiaana kotona.
Tämä tapahtui vuonna 1985.
Siinä olin vihainen Jumalalle ja Jeesuksellekin siitä, -
kuinka he nyt ryöstävät minulta lapsen.
Herra oli antanut aiemmin kuulon takaisin tytölleni.
Hän oli osittain kuulovammainen.
Pyhä Henki oli se ainoa. Jumala ja Jeesus olivat epäluotettavia.
He olivat kidnapanneet lapseni.
Silloin Pyhä Henki, ainoa turvallinen, -
pääsi lohduttamaan minua. Opin tuntemaan Pyhän Hengen -
kirurgin tarkkana ja määrätietoisena lohduttajana.
Hän vei minut läpi suruprosessin.
Hän tiesi aina, mitä tarvitsen ja Hän lohdutti minua.
Tutustuin lohduttajaan.
Sitten myöhemmin sairaala- sielunhoitajana muutenkin -
Pyhä Henki käytti minua ja vei minua paikasta toiseen.
Olimme ystäviä. Pyhän Hengen kautta Jeesus oli kaverini.
Minulta kysyttiin, ketä rukoilen: Isää, Poikaa vai Pyhää Henkeä.
Sanoin, että ketä tahansa rukoilenkin, samaan osoitteeseen menee.
Näin. Rakastan Pyhää Henkeä.
Hän on myös uudistanut minua hengellisesti useasti, -
myös leskeksi jäätyäni, ja auttanut kaikissa kriiseissä.
Hän ei mene pois.
Silloinkin, kun en tunne Häntä, Hän on tässä. Hän asuu minussa.
Niin kuin Hän asuu sinussakin, sinä uskova ihminen.
Mutta sitten ne tunteet.
Nykyisin - ja itsekin -
aloin kuunnella enemmän tunteitani kuin Pyhää Henkeä, -
niin että ne tavallaan sekoittuivat.
Luulin, että Pyhä Henki on poissa, kun minulla on paha olla -
tai kun pumppaan oikein tunteitani, että Pyhä Henki on silloin.
Sitten tajusin, että Pyhä Henki lähinnä aina rauhoitti minua.
Monesti ihmettelin, kun en oikein aina voinut liittyä ylistykseen.
Ahaa, Pyhä Henki ei ole tässä, kun minulla on paha olla.
Aloin tajuta, että Pyhä Henki on Persoona.
Hän on jotain muutakin kuin minun kokemukseni.
Hän on lohduttaja, viisauden antaja, rauhoittelija.
Näin, miten jotkut uskovat paloivat ihan karrelle.
Ihanat karismaatikot palavat karrelle ja menevät masennukseen!
Tajuan, että silloin on mennyt, kuten minulla, -
Pyhä Henki ja tunteet sekaisin.
Tämä rakas Pyhä Henki -persoona opetti minulle, -
että kaikki pahalta tuntuva ei ole pahaa -
eikä kaikki hyvältä tuntuva ole hyvää.
Pyhä Henki vie meitä läpi elämän erilaisissa asioissa.
Hän ei ole vain joku ylistyshetkien hyvän olon tuoja, -
vaan Pyhä Henki vie meidät myös laaksoon.
Paimenpsalmissa sanotaan, että vaikka kulkisin pimeässä laaksossa, -
en minä pelkäisi mitään pahaa, sillä Sinä olet minun kanssani.
Pyhä Henki vei Jeesuksenkin erämaahan.
Pyhä Henki on se luotettava, joka vei minut läpi sen surunkin.
Pyhällä Hengellä on tavoite meidän elämässämme.
Älä pelkää, jos et saa tunteita mukaan.
Hän kyllä vaikuttaa sinun tunteisiisikin, -
mutta Hän myös opettaa meille asioita.
Hän muistuttaa meille asioita. Hän myös ojentaa meitä, -
mutta ennen kaikkea Hän rauhoittelee meitä.
Jos sinulla ei ole tunteita voit pyytää niitä.
Pyhä Henki, anna mitä tarvitsen.
Pyhä Henki tuo kaikki Raamatun aarteet meille -
meille sopivalla tavalla.
Pyhä Henki ei kuitenkaan ole tunne, ja tunne ei ole Pyhä Henki.
Rakas Jeesus, opeta meille näitä asioita.
Pyhä Henki, tule ja hallitse meidän elämäämme, -
niin me olemme turvassa Jeesuksessa. Aamen.
Tekstitys: Tuula-Riitta Virrankare